
UDEN  KUNDSKAB  OG  HELLIGHED  KAN  INGEN  SE  GUD 


NUMMER   13 


1.  JULI  1923 


72.  AARGANG 


DET  EVIGE  EVANGELIUM. 

Det  samme  i  alle  Uddelinger. 

(Tale  af  Ældste  James  E.  Talmage  af  de  Tolvs  Raad,  holdt  i  Taber- 
naklet i  Salt  Lake  City  den  11.  Marts  1923.) 

(Fortsat  fra  Side  183.) 

Noas  Efterkommere  vedblev  at  prædike  det  samme  Evan- 
gelium, vedblev  at  bære  Vidnesbyrd  om  den  sande  og  levende 
Gud  ned  gennem  Tiderne  fra  Noa  til  Abraham.  Det  var  til- 
nærmelsesvis 2000  Aar  fra  Begyndelsen  af  den  skrevne  Hi- 
storie, da  Abraham  blev  fodt.  Han  var  Son  af  Terah,  en  Af- 
gudsdyrker, der  bojede  sig  for  Billeder  formede  af  Mennesker. 
Men  Abraham  var  gudfrygtig.  Hans  Sjæl  oprortes  imod  en 
saadan  Opfattelse  af  Guddommen,  og  Herren  talte  til  ham, 
som  han  altid  har  været  rede  til  at  tale  til  dem,  der  soger  ham 
paa  rette  Maade,  og  han  gjorde  Pagt  med  Abraham.  Han 
havde  gjort  Pagt  med  Adam  og  senere  med  Noa.  Hver  Gang 
havde  han  aabenbaret  sig,  saaledes  at  de  kunde  kende  ham 
personligt  og  være  i  Stand  til  paa  Grundlag  af  virkelig  Kund- 
skab at  bære  Vidnesbyrd  om  ham;  og  nu  aabenbarede  han  sig 
til  Abraham  og  gjorde  Pagt  med  ham. 

Læs  ved  Lejlighed  hele  det  17.  Kapitel  af  1.  Mosebog.  »Og 
Abram  var  99  Aar  gammel,  og  Herren  aabenbaredes  for 
Abram  og  sagde  til  ham:  Jeg  er  den  almægtige  Gud,  vandre 
for  mit  Ansigt  og  vær  fuldkommen! 

Og  jeg  vil  gøre  Pagt  imellem  mig  og  imellem  dig  og  for- 
mere dig  saare  meget. 

Da  faldt  Abram  paa  sit  Ansigt,  og  Gud  talede  med  ham.« 

Og  blandt  andre  Ting  sagde  han: 

»Dit  Navn  skal  ikke  ydermere  kaldes  Abram,  men  dit  Navn 
skal  være  Abraham;  thi  jeg  har  gjort  dig  til  mange  Folks 
Fader. 

Og  jeg  vil  gore  dig  saare  meget  frugtbar  og  gøre  dig  til  Folk, 
og  Konger  skulle  udgaa  af  dig.  .  .  . 

Og  Gud  sagde  til  Abraham:  Du  skal  holde  min  Pagt,  du  og 
dit  Afkom  efter  dig,  i  deres  Slægter.« 

PAGTENS  SEGL. 

Verden  var  igen  bleven  hedensk  og  henfalden  til  Afguderi, 
men  Herren  ønskede  at  have  et  Folk,  som  han  kunde  kalde 
sit  eget.  Derfor  tog  han  den  gudfrygtige  Abram  og  gjorde 
Pagt  med  ham  og  beseglede  Pagten  med  et  nyt  Navn  og  Titel, 
Abraham,  hvilket  betyder  »mange  Folks  Fader«. 

Og  Herren  sagde  til  Abraham:  »Disse  mange  Folk  skal  ud- 
gaa fra  dig  og  igennem  dig,  og  i  din  Sæd  skulle  alle  Jordens 
Slægter  velsignes.«  Vi  vil  se,  hvorledes  dette  store  Lofte  er 
blevet  opfyldt.  Eftersom  Abrahams  Efterkommere  senere 
spredtes  overalt  i  Verden,  bragte  de  lidt  Kundskab  om  den 
sande  og  levende  Gud  med  sig  til  hedenske  Egne,  og  der  var 
Hedninger  og  Vantro  paa  den  Tid,  som  der  er  i  Dag,  der 
horte,  troede  og  modtog  Sandheden  om  Gud.  Og  hvad  der  var 
af  større  Betydning  end  dette:  I  Abrahams  Slægt  blev  Jesus 
Kristus  født  i  Kødet. 

Gennem  Abrahams  Son  Isak  og  dennes  Son  Jakob  blev  Is- 
rael oprejst  som  et  særligt  Folk,  en  udvalgt  Nation,  og  Gud 
var  deres  Konge.  De  udmærkede  sig  fremfor  alle  andre  Na- 

tioner  paa  Jorden  derved,  at  de  troede  paa  og  tilbad  den  sande 
og  levende  Gud.  Medens  alle  andre  dyrkede  forgængelige  Ting 
eller  Billeder,  gjorte  med  Hænder,  eller  Forestillinger  og  Fan- 
tasier, saa  dyrkede  dette  Pagtens  Folk  en  Gud,  som  ikke 
kunde  føles  med  Hænderne  eller  ses  af  dem  alle  med  deres 
Øjne;  men  som  var  en  levende  Gud,  efter  hvis  Billede  og  Ud- 
seende Mennesket  var  dannet.  Men  uagtet  Abraham  præ- 
dikede, og  Isak  og  Jakob  og  deres  Sønner  prædikede,  saa  var 
der  dog  mange,  som  elskede  Satan  mere,  end  de  elskede  Gud. 

JEHOVAH  ER  ISRAELS  GUD. 

Denne  Tilstand  vedvarede  ned  til  Trældommen  i  Ægypten 
—  omtrent  2500  Aar  fra  Begyndelsen  af  den  skrevne  Historie 
eller  ca.  1500  Aar  for  Kristi  Fødsel.  Paa  den  Tid  oprejste  Her- 
ren Moses  til  at  bringe  Israel  ud  af  Ægyptens  Land  og  ud  af 
Trældoms  Aag.  Moses  drog  ned  til  Ægypten  med  Fuldmagt  til 
at  tale  i  Herrens  Navn: 

»Og  Moses  sagde  til  Gud:  Se,  naar  jeg  kommer  til  Israels 
Børn  og  siger  til  dem:  eders  Fædres  Gud  har  sendt  mig  til 
eder,  og  de  sige  til  mig:  hvad  er  hans  Navn?  hvad  skal  jeg  da 
sige  til  dem? 

Og  Gud  sagde  til  Moses:  Jeg  er  den,  som  jeg  er;  og  han 
sagde:  saa  skal  du  sige  til  Israels  Born:  »Jeg  er«  har  sendt 
mig  til  eder.  Og  Gud  sagde  ydermere  til  Moses:  saa  skal  du 
sige  til  Israels  Børn:  Herren,  eders  Fædres  Gud,  Abrahams 
Gud,  Isaks  Gud  og  Jakobs  Gud,  sendte  mig  til  eder;  dette  er 
mit  Navn  evindeligen,  og  dette  min  Ihukommelse  fra  Slægt  til 
Slægt.« 

»Jeg  er  den,  som  jeg  er«,  eller  som  det  lyder  i  forkortet 
Form,  »jeg  er«,  er  i  Virkeligheden  en  nøjagtig  Oversættelse  af 
Ordet  »Jahveh«  eller  »Jehovah«;  og  Herren  tilkendegav  sig 
for  Moses  som  Jehovah,  læser  vi;  som  den,  der  altid  kunde 
sige:  »jeg  er  den  evige,  den  almægtige«;  og  han  var  det 
samme  Væsen,  som  senere  blev  fodt  i  Kodet  som  Jesus  Kri- 
stus, Marias  af  Nazareths  Son.  Jehovah  forte  Israels  Børn  ud 

af  Ægypten  ved  Moses,  der  var  Herrens  lydige  Redskab.  Men 
hvad  var  det  for  en  broget  Mængde,  som  Moses  saa  sig  om- 
givet af  derude  i  Ørkenen?  Det  var  et  Folk  saa  gennemsyret  af 
Ægyptens  afguderiske  Skikke,  at  de  tildels  var  blevne  Afguds- 
dyrkere selv.  De  bekendte  sig  ganske  vist  at  tro  paa  den  le- 
vende Gud.  De  var  Jehovahtilbedere  af  Navn,  men  de  havde 
tilegnet  sig  afguderiske  Skikke,  og  derude  i  Ørkenen,  da  Moses 
gik  op  paa  Bjerget  for  at  tale  med  Herren  og  overlod  dem  til 
sig  selv  i  nogle  Dage,  sagde  de  til  hverandre:  »Angaaende 
denne  Mose,  Manden,  som  forte  os  op  af  Ægyptens  Land,  vide 
vi  ikke,  hvad  der  er  vederfaret.« 

De  samlede  alle  deres  Ringe  og  Smykker,  Armbaand  og 
Spænder  og  andre  Prydelser,  som  de  havde,  og  dannede  deraf 
en  Figur  forestillende  Apis,  den  ægyptiske  Gud,  i  Form  af  en 
Kalv,  og  de  afholdt  en  af  de  store  ægyptiske  Afgudsfester,  der 
begyndte  tidligt  om  Morgenen  og  varede  hele  Dagen  med 
Æden  og  Drikken,  Dans  og  Udskejelser  omkring  Afgudsbille- 
det. Intet  Under,  at  Moses  blev  betaget  af  retfærdig  Harme,  da 
han  steg  ned  af  Bjerget  og  hørte  Sangen  og  Larmen  i  Lejren 
og  saa  Guldkalven.  (Sluttes.) 


OM  BETALING  AF  TIENDE. 

(Af  /.  E.  Riddle  i  »Liahona«.) 

»Mon  et  Menneske  tor  bedrage  Gud?  thi  I  bedrage  mig,  og 
dog  sige  I:  hvormed  have  vi  bedraget  dig?  Med  Tienden  og 
Afgiften!  Med  Forbandelse  er  I  forbandet,  og  I,  ja,  det  hele 
Folk  bedrage  mig.  Forer  af  Tienden  til  Forraadshuset,  at  der 
kan  være  Spise  i  mit  Hus,  og  prover  mig  dog  derved,  siger  den 
Herre  Zebaoth,  om  jeg  ikke  vil  aabne  eder  Himmelens  Sluser 
og  udgyde  Velsignelse  over  eder  i  Overmaal.«  (Mal.  3:  8 — 10.) 

Dette  gælder  Israel  i  vore  Dage  ligesaa  vel  som  gamle  Da- 
ges Israel. 


197 

Der  er  intet,  som  ikke  er  en  Gave  fra  Gud.  Selv  vort  Liv  og 
Tilværelse  er  han  Giveren  af.  Hvor  taknemmelig  vi  burde 
være  mod  ham  for  de  mange  Ting,  han  velsigner  os  med.  Thi 
vi  er  kun  Guds  Husholdere  her  paa  Jorden,  og  han  har  Magt 
til  at  vende  vor  Lykkes  Hjul  og  vor  verdslige  Stilling  til  Fat- 
tigdom eller  Velstand.  Han  er  en  kærlig  og  barmhjertig  Fader 
og  vil  give  os  netop  det,  der  er  os  til  størst  Gavn  og  Velsig- 
nelse, hvadenten  vi  fortjener  det  eller  ej,  men  fortjener  vi  det 
ikke,  da  vil  han  tugte  og  ydmyge  os,  indtil  vi  lærer  at  vise 
ham  vor  Paaskonnelse  af  hans  Godhed  mod  os.  Han  vil  ved- 
blive at  kalde,  formane  og  vejlede,  velsigne  os  med  Visdom, 
Lys  og  alle  Livets  Nødvendigheder. 

Tiende  er  en  frivillig  Ydelse  af  Kirkens  Medlemmer.  Vi  kan 
betale  vor  Tiende  eller  lade  være,  ligesom  vi  selv  synes.  Men 
dersom  vi  ikke  betaler,  da  bedrager  vi  Herren  ifolge  hans 
egne  Ord  til  Profeten  Malakias.  Og  saaledes  kan  vi  gaa  Glip 
af  de  Velsignelser,  som  han  har  i  Beredskab  for  os. 

Det  er  en  ofte  stadfæstet  Kendsgerning,  at  de,  der  betaler 
deres  Tiende,  modtager  timelige  og  aandelige  Velsignelser.  De 
kommer  aldrig  til  at  mangle  det  nødvendigste  til  Livets  Op- 
hold. Naar  de  bjerger  deres  Høst,  fyldes  deres  Lader  med  Jor- 
dens Gaver  »i  Overmaal«.  Trofaste  Tiendeydere  er  som  en 
Almindelighed  i  gode  Kaar.  I  Zion  ejer  de  i  de  fleste  Tilfælde 
deres  egne  Hjem. 

Medlemmer  af  Kirken  har  fremsat  den  Anskuelse  ved  en- 
kelte Lejligheder,  at  Herren  ikke  venter,  at  de  skal  betale 
Tiende,  for  de  har  Raad  til  det.  Saalænge  de  ikke  har  til- 
strækkeligt af  Føde  og  Klæder,  mener  de  ikke,  at  Herren  for- 
langer Tiende  af  dem.  Dersom  vi  er  i  en  saadan  Tilstand,  da 
er  det  paa  høje  Tid,  at  vi  betaler  vor  Tiende  og  prover  Her- 
ren dermed,  om  han  »ikke  vil  aabne  eder  Himmelens  Sluser 
og  udgyde  Velsignelse  over  eder  i  Overmaal«. 

Sommetider  tænker  jeg,  at  Folk,  der  ikke  betaler  deres 
Tiende,  ikke  har  Tillid  til  Herren.  De  stoler  ikke  paa  ham. 
De  er  bange  for,  at  hvis  de  skiller  sig  ved  10  Kroner  af  de  100, 

vil  de  øvrige  90  Kr.  ikke  kunne  slaa  til,  uagtet  Herren  har 
givet  dem  sit  Ord.  Herren  er  mægtig  og  i  Stand  til  at  velsigne 
dem,  som  sætter  sin  Lid  til  ham.  »Hvorfor  bekymre  I  eder  for 
Klæder?  Betragter  Lillierne  paa  Marken,  hvorledes  de  vokse; 
de  arbejde  ikke  og  spinde  ikke;  men  jeg  siger  eder,  at  end 
ikke  Salomon  i  al  sin  Herlighed  var  klædt  som  en  af  dem. 
Klæder  da  Gud  saaledes  det  Græs  paa  Marken,  som  staar  i 
Dag  og  i  Morgen  kastes  i  Ovnen,  skulde  han  da  ikke  meget 
mere  klæde  eder,  I  lidettroende?  Derfor  maa  I  ikke  bekymre 
eder  og  sige:  Hvad  skulle  vi  spise?  eller:  Hvad  skulle  vi 
drikke?  eller:  Hvormed  skulle  vi  klæde  os?«  (Math.  6:  28—31.) 
Og  foruden  at  stole  paa  Herrens  Løfte,  burde  vi  tro  de  tusin- 
der af  Vidnesbyrd  om,  at  de  90  Kr.  vil  række  længere  og  kobe 
mere,  end  dersom  Tienden  blev  holdt  tilbage,  og  de  100  Kr. 
blev  brugt.  Vi  bor  dog  imidlertid  ikke  betale  Tiende  af  egen- 
kærlige Hensyn. 

De,  der  betaler  Tiende,  vil  holde  nojagtigt  Regnskab  med 
deres  Indtægter  og  Udgifter  og  altid  vide,  hvad  de  bruger 
deres  Penge  til.  De  vil  foretage  fornuftige  Indkob  og  i  Al- 
mindelighed bruge  god  Dømmekraft  i  deres  financielle  Af- 
færer. Og  en  fornuftig  Brug  af  vore  Midler,  saaledes  at  de 
rækker  videre,  er  mere  vigtigt  end  en  direkte  Forogelse  af 
disse.  De,  der  ikke  betaler  Tiende,  er  mere  tilbojelige  til  at 
bruge  deres  Penge,  som  det  bedst  kan  træffe  sig. 

Tiendeydere  kan,  ifolge  Indbydelse  fra  det  forste  Præsident- 
skab, gaa  til  Kirkens  Arkiver  og  undersøge  Regnskaberne, 
saaledes  at  de  kan  overbevise  sig  om,  hvad  de  indbetalte 
Penge  bruges  til.  Men  ærlige  Tiendeydere  bekymrer  sig  som 
Regel  aldrig  om,  hvorledes  Tienden  anvendes,  men  har  Tillid 
til  de  af  Herrens  Tjenere,  der  er  kaldet  til  at  forvalte  den.  Og 
hvad  har  dette  for  Resten  ogsaa  at  sige,  naar  vi  .som  Medlem- 
mer har  holdt  Herrens  Lov  og  gjort  os  værdige  til  hans  Vel- 
signelser? 

Der  maa  være  Midler  i  Herrens  Hus.  Der  findes  ingen  bedre 
Maade,  hvorpaa  Guds  Kirke  kan  opholdes  og  dens  Virksom- 


199 


hed  fortsættes.  Dette  er  den  Plan,  som  vor  Skaber  har  givet 
os,  og  vi  burde  være  villige  til  at  adlyde  og  efterfølge  samme. 
Om  vi  forsommer  dette,  hvormed  skal  hans  Kirke  her  paa 
Jorden  saa  opbygges.  Der  er  mange  og  store  Udgifter  for- 
bundne med  vore  Kirkebygninger,  Opforeisen  og  Vedlige- 
holdelsen af  Forsamlingshuse  og  andre  Udgifter.  Vi  tror  og- 
saa  paa  at  tage  Vare  paa  de  Fattige  i  Kirken,  og  hvor  der  ikke 
er  Fasteofre  nok  til  dette  Formaal,  maa  Tienden  benyttes 
dertil. 

Hvad  Tienden  forst  og  fremmest  benyttes  til,  er  Opforeisen 
af  Modehuse,  Templer  og  Tabernakler.  Vi  maa  have  gode, 
indbydende  Kirkebygninger,  hvor  Gudstjenesten  kan  forrettes, 
og  disse  tilvejebringes  gennem  Tienden.  Af  Templer  har  Kir- 
ken allerede  bygget  otte,  og  et  andet  er  under  Opforelse.  Disse 
hellige  Steder  er  af  stor  og  vigtig  Betydning.  Evige  Pagter  og 
Beseglinger  udfores  for  de  levende  og  et  stedfortrædende  Ar- 
bejde for  vore  døde  Slægtninge;  noget,  som  de  aldeles  ikke 
kan  udfore  for  sig  selv,  men  som  er  nødvendigt  for  deres 
Frelse  og  Ophøjelse  i  Guds  celestiale  Rige.  Vi  bør  derfor  ad- 
lyde denne  Herrens  Lov  og  saaledes  hjælpe  til  at  udfore  dette 
store  Arbejde  for  vore  Kære.  Velsignelserne  for  Betaling  af 
Tiende  er  ikke  alene  timelige  og  af  midlertidig  Beskaffenhed, 
men  skaffer  os  evig  Tilfredsstillelse  og  Glæde. 

»Offer  nedkalder  Himmelens  Velsignelser.«  Vi  lærer  lige- 
ledes fra  Herrens  Ord,  at  de,  der  betaler  deres  Tiende,  ikke 
skal  blive  fortærede  ved  hans  Komme. 

Kirkens  Valgsprog,  udsendt  fra  den  præsiderende  Biskops 
Kontor,  er:  »Ethvert  Medlem  en  Tiende  yder.«  Lad  os  op- 
fylde dette  Bud,  og  »alle  Folkeslag  skulle  prise  eder  lykke- 
lige; thi  I  skulle  være  et  behageligt  Land,  siger  den  Herre 
Zebaoth.« 

Da  Herren  ved  en  vis  Lejlighed  sagde  til  sine  Disciple: 
»Hvem  siger  I,  at  jeg  er?«  udbrod  Simon  med  den  inderlige 
Overbevisnings  Varme:  »Du  er  Kristus,  den  levende  Guds 
Son.«  Og  Herren  vendte  sig  mod  ham  og  sagde:  »Salig  er  du, 
Simon  Jonas's  Son!  thi  Kod  og  Blod  har  ikke  aabenbaret  dig 
det,  men  min  Fader,  som  er  i  Himlene.  Saa  siger  jeg  ogsaa 
dig,  at  du  er  Petrus,  og  paa  denne  Klippe  vil  jeg  bygge  min 
Menighed,  og  Dodsrigets  Porte  skulle  ikke  faa  Overhaand 
over  den.« 

Det  var  ikke  »Kod  og  Blod«,  det  var  ikke  gennem  menneske- 
lig Viden  eller  ved  verdslig  Visdom  og  Studium,  at  Simon 
var  i  Stand  til  at  sige,  at  Jesus  var  Kristus,  men  det  var  ham 
aabenbaret  af  Faderen  gennem  den  Aand,  der  leder  ind  i  al 
Sandhed  og  vidner  om  Faderen  og  Sonnen,  og  paa  denne 
Aabenbarelsens  Klippe  er  Kristi  Menighed  bygget,  og  saa- 
Iænge  den  hviler  paa  denne  Grundvold,  kan  Dodsrigets  Porte 
ikke  faa  Overhaand  over  den. 

Men  denne  Aabenbarelsens  Aand  ophorer  at  virke,  dersom 
Forbindelsen  med  Faderen,  som  er  i  Himmelen,  afbrydes,  da 
er  der  kun  det  dode  Menighedslegeme  tilbage,  den  ydre  Skal 
af  det,  der  en  Gang  var  Kristi  Menighed.  Jesus  sagde  til  Peter, 
at  han  vilde  bygge  sin  Menighed  paa  Aabenbarelsens  Klippe, 
og  Helvedes  Porte  skulde  ikke  faa  Overhaand  over  den.  Gik 
Jesu  Ord  til  Peter  i  Opfyldelse,  eller  fik  Helvedes  Porte  allige- 
vel Magt  over  hans  Menighed?  Lad  os  se. 

At  Kristi  Evangelium,  saaledes  som  det  blev  forkyndt  af 
Jesus  og  hans  Apostle,  senere  blev  forvansket,  forandret  og 
tilsidst  borttaget  fra  Jorden,  kan  der  ikke 'være  nogen  Tvivl 
om.  Enhver,  der  kender  den  kristne  Kirkes  Historie,  er  be- 
kendt med  dette.  Ingen  kan  læse  om  og  overveje  de  mange 
Begivenheder,  der  har  fundet  Sted  siden  Kirkens  Oprettelse 
af  vor  Frelser  og  til  vore  Dage  uden  at  overbevises  om,  at  der 
har  været  et  almindeligt  Frafald  fra  den  sande  Tro.  Strid, 

Blodsudgydelser  og  Mord,  Hykleri  og  Overtro,  har  gjort  sig 
gældende  i  den  kristne  Religions  Navn.  Pragt,  Overmod  og 
Myndighedsmisbrug,  Forandring  af  kirkelige  Handlinger,  Op- 
rettelsen af  nye  kirkelige  Embeder,  Folkereligionens  Sam- 
menblanden  med  hedensk  Filosofi  og  Tusinder  andre  For- 
andringer i  Trosøvelse  og  Tilføjelser  til  Gudstjenesten  beviser 
aldeles  bestemt,  at  Folket  havde  vendt  sig  fra  det  Evangelium, 
der  blev  forkyndt  af  Frelseren  og  hans  Apostle. 

I  mange  Aarhundreder  har  Verden  været  underkastet  den 
fejlagtige  Tro,  at  den  hellige  Skrift  var  afsluttet,  og  at  Aaben- 
baringer,  Engles  Betjening  og  andre  guddommelige  Tilkende- 
givelser ikke  mere  vilde  finde  Sted.  Saadanne  Ting  var  ikke 
længere  nødvendige.  Folket  lod  sig  omgive  af  et  aandeligt 
Mørke  og  nøjedes  med  det  døde  Bogstav  eller  skrevne  Ord, 
saaledes  som  det  blev  udlagt  af  ubemyndigede  og  verdslig- 
sindede Præster,  der  selv  havde  paataget  sig  denne  Ære  og 
forandrede  Love  og  Ordinancer  efter  eget  Forgodtbefindende. 

Den  Helligaand,  der  skulde  lede  ind  i  al  Sandhed  og  vidne 
om  Faderen  og  Sønnen,  gjorde  sig  ikke  længere  gældende 
blandt  Menneskene.  Aandeligt  Mørke  rugede  over  Jorden. 
Fordærvelig  Overtro  og  falske  Traditioner  fyldte  Menneske- 
nes Hjerter.  Den  store  almene  Befolkning  var  i  aandelig  Træl- 
dom, og  at  ytre  en  selvstændig  Mening  betød  som  oftest  Pine- 
bænken eller  Døden  paa  Baalet. 

Denne  sorgelige  Tingenes  Tilstand  forte  til  »Reformationen«, 
under  hvilken  modige  Mænd  fremstod  og  sprængte  disse 
Slavelænker,  saaledes  at  bedre  og  friere  Tilstande  kom  til  at 
herske;  men  disse  Reformatorer  havde  ikke  Myndighed  til  at 
handle  i  Herrens  Navn.  De  udtydede  Skrifterne  efter  deres 
egen,  menneskelige  Visdom,  begik  selv  alvorlige  Fejltagelser 
og  oprettede  indbyrdes  modstridende  Samfund,  indtil  Verden 
var  fyldt  med  Kirker  og  Præster,  der  ærede  Herren  med  deres 
Læber,  men  som  var  langt  borte  fra  ham  i  deres  Liv  og 
Vandel. 

Med  andre  Ord,  et  stort  og  almindeligt  Frafald  fandt  Sted, 

hvilket  begyndte  allerede  kort  efter  Apostlenes  Bortgang  og 
spredte  sig  ned  gennem  Aarhundrederne,  indtil  der  kun  var 
forvanskede  Levninger  tilbage  af  den  oprindelige  Kirkes  Tros- 
lærdomme  og  Ordinancer.  Og  denne  Tilstand  var  forudset. 
Inspirerede  Mænd  havde  talt  og  skrevet  om  dette  store  Fra- 
fald fra  den  sande  Kristi  Lære,  og  blandt  de  mange  Udtalel- 
ser i  Skriften  er  folgede  fra  Pauli  andet  Brev  til  Thessaloni- 
kerne  en  af  de  mest  uforbeholdne: 

»Vi  bede  eder,  Brodre!  angaaende  vor  Herre  Jesu  Kristi  Til- 
kommelse  og  vor  Samling  til  ham,  at  I  ikke  i  en  Hast  maa 
lade  eder  bringe  fra  Besindelse  eller  forskrækkes  .  .  .  som  om 
Herrens  Dag  var  lige  for  Haanden.  Lad  ingen  bedrage  eder  i 
nogen  Maade;  thi  forst  maa  jo  Frafaldet  komme  og  Syndens 
Menneske  aabenbares,  Fortabelsens  Son,  han,  som  sætter  sig 
imod  og  ophojer  sig  over  alt,  hvad  der  kaldes  Gud  eller  Hel- 
ligdom, saa  at  han  sætter  sig  i  Guds  Tempel  og  udgiver  sig 
selv  for  at  være  Gud.« 

Denne  Profeti  gik  i  Opfyldelse.  Frafaldet  kom;  Syndens 
Menneske  aabenbaredes,  og  Evangeliets  Bud  og  Lærdomme 
blev  forvrængede  og  erstattede  med  Menneskers  Bud. 

Men  sagde  Jesus  ikke  selv,  at  »Helvedes  Porte  skulle  ikke 
faa  Overhaand  over  min  Menighed«?  Ja,  og  de  fik  heller  ikke 
Overhaand  over  »hans  Menighed«.  Hans  Tjenere  og  hans  tro- 
faste Hellige  hensov  i  Kristus  uovervundne  af  Vildfarelsernes 
Snarer,  thi  deres  Tro  var  bygget  paa  Aabenbarelsens  Klippe. 
Men  Jordens  Indvaanere  vilde  hellere  tro  Lognen  end  Sand- 
heden; de  forkastede  Evangeliets  Budskab  og  vendte  sig  til 
Fabler;  derfor  kom  de  i  den  Tilstand,  som  gor  sig  gældende  i 
vore  Dage  med  de  talrige  Sekter  og  Samfund,  der  ærer  Gud 
med  deres  Læber,  men  hvis  Hjerter  er  langt  fra  ham.  De 
havde  ikke  sand  Kundskab  om  Gud,  de  troede  ikke  paa 
Aabenbaringer  fra  ham  —  de  var  ikke  Kristi  Meniglied. 

Men  denne  Tilstand  skulde  ikke  vedvare.  Samtidig  med 
Profetierne  om  det  store  Frafald  finder  vi  i  Skriften  talrige 
Vidnesbyrd  om  en  Gengivelse  af  Evangeliet,  hvilke  jo  i  sig 

selv  ogsaa  er  Beviser  for,  at  Evangeliet  har  været  borttaget. 
Jesus  siger  selv,  at  »dette  Rigets  Evangelium  skal  prædikes  i 
den  hele  Verden  til  et  Vidnesbyrd  for  alle  Folk;  og  da  skal 
Enden  komme«.  Og  Johannes  fortæller  om  en  Engels  Komme 
i  de  sidste  Dage,  hvilken  »havde  et  evigt  Evangelium  at  for- 
kynde for  dem,  der  bo  paa  Jorden«.  Kristi  Menighed  var  alt- 
saa  ikke  paa  Jorden,  og  Kundskaben  om  Evangeliets  Sand- 
heder var  ikke  blandt  Menneskene,  thi  i  saa  Tilfælde  vilde  en 
Gengivelse  af  disse  ikke  ^ære  nødvendig. 

Frafaldet  fandt  Sted,  Evangeliets  Sandheder,  Præstedom- 
me t  og  Aandens  Vidnesbyrd  blev  borttaget  fra  Jorden,  Syn- 
dens Menneske  aabenbaredes,  men  fik  ikke  Overhaand  over 
Guds  Hellige,  thi  i  de  sidste  Dage  i  »Genoprettelsens  Tider«, 
som  Paulus  omtaler,  skulde  Gud  igen  tale  til  Jorden,  oprette 
sin  Kirke  og  berede  Jorden  for  Kristi  anden  Tilkommeise. 
Og  alle,  som  hørte  Kristi  Menighed  til,  baade  i  denne  og  alle 
andre  Tidsaldre,  skal  blive  sammenfattede  til  et  i  Kristus. 

J.  S.  H. 


RATIONEL  LIVSFILOSOFI. 

Ethvert  Menneske,  der  tænker,  maa  have  et  eller  andet  Be- 
greb om  Livet,  en  eller  anden  Teori  om  Universet.  Han  maa 
have  en  Tanke,  en  Forestilling  eller  Plan,  der  udgør  en  mere 
eller  mindre  indviklet  Livsfilosofi.  Dette  synes  at  være  en 
Nødvendighed  for  ethvert  tænkende  Væsen.  En  god,  praktisk 
og  brugbar  Filosofi,  der  giver  Mennesket  en  Forestilling  om 
det  Forhold,  hvori  han  bor  staa  til  sin  Familie,  sine  Omgivel- 
ser, sit  Land  og  sin  Skaber,  er  af  allerstørste  Betydning  og  en 
Nødvendighed. 

Menneskets  Vandring  gennem  Livet  er  en  Rejse  mod  et  Re- 
sultat, mod  et  Maal.  Er  dette  Maal  ønskværdigt  nok,  er  det 
stort  og  ophojet  nok  til  at  retfærdiggøre  de  Besværligheder  og 
Tilskikkelser,  gennem  hvilke  vi  gaar  for  at  naa  det?  Den  Fi- 

losofi,  der  erklærer  til  os,  at  dette  Maal  er  godt  nok,  maa  siges 
at  være  en  hel  Del  mere  fornuftig  end  nogen  anden,  vi  kan 
forestille  os. 

Hvad  enhver  trænger  til,  er  imidlertid  en  Filosofi,  der  vil 
give  ham  sikker  Grund  under  Fodderne;  en  Teori,  der  vil  give 
ham  Mod  til  at  mode  Livets  Vanskeligheder,  selv  om  den  er 
enkel  og  ligefrem;  en  Filosofi,  der  vil  styrke  hans  Vilje  og 
give  hans  Arm  Kraft  til  de  daglige  Pligters  Udforelse;  en  Fi- 
losofi, der  giver  Haab  og  Tillid,  saa  at  han  ikke  bliver  over- 
vældet af  Mørke  og  Fortvivlelse.  Desforuden  maa  et  Menne- 
skes Teori  være  bred  og  dyb  nok  til,  at  han  kan  have  Plads  til 
at  gore  Brug  af  alle  de  Evner  og  Kræfter,  hvormed  et  menne- 
skeligt Væsen  er  begavet. 

Det  er  en  fuldkommen  fornuftmæssig  Anskuelse,  den  mest 
fornuftige,  som  et  Menneske  kan  besidde,  denne,  at  der  er  en 
alvis,  alkærlig  Fader,  som  styrer  og  kontrollerer  Verden  ved 
Lov.  Modgang  og  Ondt,  Sorg,  Prøver  og  Taarer  er  i  Verden 
som  Midler  til  Opnaaelsen  af  delte  Maal,  thi  disse  Ting  er 
nødvendige  for  Menneskets  Vækst  og  Udvikling  i  denne  Til- 
værelse. Dette  er  en  fornuftig  Livsfilosofi,  fordi  den  giver 
Mennesket  Haab,  hvilket  ingen  anden  Filosofi  gor.  Haab  er 
en  af  de  kraftigste  Loftestænger  i  det  menneskelige  Liv.  Det 
er  noget,  som  Gud  har  nedlagt  i  sine  Boms  Hjerter,  og  enhver 
fyldestgørende  Livsfilosofi  maa  have  Plads  for  det  eller  give 
en  antagelig  Gund,  hvorfor  det  er  udeladt.  Gudsfornægteren 
og  Fritænkeren  kan  ikke  komme  bort  fra  denne  Kendsgerning. 

Lad  os  et  Øjeblik  overveje  Beskaffenheden  af  al  Kundskab. 
Den  er  intet  mere  end  de  opsummerede  Resultater  af  Verdens 
Erfaring,  og  den  Erfaring,  gennem  hvilken  Kundskab  opnaas, 
er  en  absolut  Nødvendighed  for  dens  Erhvervelse.  Et  Men- 
neske kan  ikke  have  Kundskab  uden  Erfaring,  og  ufuldkomne 
Væsener  kan  ikke  indhente  Erfaringer  uden  at  begaa  Fejl- 
tagelser. Moralsk  Godhed,  moralsk  Udvikling  kan  ikke  opnaas 
uden  Kundskab  om  baade  godt  og  ondt  og  ved  at  vælge  og 
foretrække  det  gode. 

Man  tvinges  derfor  til  at  drage  den  Slutning,  at  den  Verden, 
hvori  vi  lever,  er  den  bedst  mulige  Verden,  der  kan  lænkes, 
forudsat  at  Maalet  for  Menneskelivet  er  menneskelige  Væse- 
ners Udvikling  og  Fremadskriden.  »At  skabe  en  Sjæl,«  siger 
Robert  Browning,  »er  den  egentlige  Hensigt  med  Livet.« 

Det  er  umuligt  at  forestille  sig  nogen  anden  Maade,  hvorpaa 
et  selvkontrollerende,  dannet,  udviklet,  opadstræbende  Væsen 
kan  hæve  sig  end  netop  ved  at  foretage  en  Pilgrimsgang  gen- 
nem et  Liv  som  dette,  hvori  vi  nu  lever. 

»Deseret  News«. 


GUD  ER  SANDDRU. 

(Af  Dr.  James  E.  Talmage  af  de  Tolvs  Raad.) 

»Thi  hvad?  om  nogle  vare  utro,  skal  da  deres  Utroskab  gore 
Guds  Trofasthed  til  intet?  Det  være  langt  fra!  Gud  maa  være 
sanddru,  om  end  hvert  Menneske  er  en  Logner.«  (Rom.  3:  3,  4.) 

Saaledes  skrev  Apostelen  Paulus  til  de  Hellige  i  Rom,  hvor- 
iblandt mange  endnu  var  forholdsvis  svage  i  Troen,  uagtet 
de  havde  modtaget  et  Vidnesbyrd  om  Sandheden  og  var  ind- 
lemmet i  Jesu  Kristi  Kirke  ved  Daab.  Traditionens  Vildfarel- 
ser og  de  falske  Lærdomme,  under  hvis  Indflydelse  de  var 
fodt  og  opvokset,  havde  de  ikke  ganske  faaet  udryddet  af 
deres  Sind;  og  underminerende  Kræfter  var  ustandseligt  i 
Virksomhed  og  forsogte  at  drage  dem  tilbage,  udi  den  sam- 
menblandede Judaismes  og  Hedenskabets  Morads,  hvilket  ud- 
gjorde den  fremherskende  »Religion«  paa  den  Tid. 

Dersom  de  Hellige  virkeligt  var  komne  til  Kundskab  om, 
at  Evangeliet  var  Sandhed  —  og  kun  ved  at  have  en  saadan 
Kundskab  og  ved  at  vise  Lydighed  til  Evangeliets  Ordinancer 
blev  de  Medlemmer  af  Kirken  og  »kaldet  til  at  være  Hellige« 
—  hvorfor  skulde  de  saa  lade  sig  forstyrre  i  Troen  og  vakle 
som  Folge  af  Uoverensstemmelser  mellem  Guds  Ord  og  Men- 
neskers Lærdomme? 

Det  ovenfor  citerede  Skriftsted  er  en  ypperlig  Forening  af 
Argument,  Demonstration  og  Slutning  vedrorende  den  Pligt, 
der  paahviler  alle,  som  har  modtaget  en  overbevisende  For- 
sikring og  et  Vidnesbyrd  om  Sandheden.  Disse  romerske  Hel- 
lige vidste,  at  Jesus  var  Kristus,  og  at  Evangeliet,  som  de 
havde  annammet,  var  hans  Evangelium,  og  naan  de  vidste  dette, 
hvorfor  skulde  de  saa  vakle  og  tvivle  og  svinges  hid  og  did 
som  et  Straa  for  Vinden  af  enhver  falsk  Lærdom?  Formaning, 
Raad  og  Irettesættelse  var  med  Skønsomhed  forenet  i  Aposte- 
lens Ord,  der  i  et  Par  Sætninger  indeholder  følgende  Paa- 
mindelse: 

Hvorfor  ængste  eder  over  smaa  tilsyneladende  Uoverens- 
stemmelser, naar  I  kender  Sandheden  som  et  Hele?  Hvad  har 
det  at  sige,  at  Mennesker  har  lært  og  lærer  anderledes;  har  I 
ikke  Guds  sikre  Ord  som  eders  Vejleder?  Ja,  Moses  befalede 
Omskærelse,  men  det  var  en  Del  af  Loven,  som  nu  er  bleven 
fuldkommengjort  i  Kristus,  der  er  storre  end  Moses.  Det  er 
desværre  sandt,  at  Præster  og  Skriftkloge,  Filosofer  og  Lærde 
hævder,  at  de  tydelige  og  ligefremme  Lærdomme,  som  Kri- 
stus forkyndte,  kun  kan  udtydes  og  forklares  af  de  Lærde, 
thi  de  maa  omformes  og  modereres,  eftersom  de  i  Reglen  er 
billedlige  og  ikke  bogstavelige.  I  er  maaske  ikke  i  Stand  til  at 
hamle  o<p  med  saadanne  hojlærde  Sofister,  men  hvorfor  prove 
paa  det?  Overlad  dem  til  sig  selv  og  hold  fast  ved  det,  som 
I  véd  er  Sandhed.  Ja,  husk  paa,  at  Gud  er  sanddru,  selv  om 
hans  Ord  gor  hvert  Menneske  til  Løgner. 

De  skæbnesvangre  Forsøg,  som  Morkhedens  Magter  gor  for 
at  indhylle  Menneskers  Sjæle  i  falske  og  forføreriske  Lær- 
domme, har  ikke  mistet  noget  af  deres  Underfundighed  og 
List  i  Aarhundredernes  Lob.  Hvad  Fremadskriden  og  Op- 
naaelse  af  Frelse  angaar,  kan  Mennesket  ikke  leve  af  Brod, 
tilberedt  af  menneskeligt  Kløgt  og  Visdom  alene  —  »men  af 
hvert  Ord,  som  udgaar  igennem  Guds  Mund«. 

Dette  sikre  Ord  har  erklæret,  at  Opnaaelsen  af  Frelse  af- 
hænger af  Lydighed  mod  visse  af  Gud  foreskrevne  Betingel- 

ser,  og  det  samme  Guds  Ord  nævner  følgende  som  de  fire 
forste  eller  Grundvolden:  1.  Tro  paa  Jesus  Kristus  som  Søn- 
nen af  den  evige  Fader  og  den  faldne  Menneskeheds  Frelser 
og  Forløser.  2.  Omvendelse  fra  Synd  med  ærlig  Bestræbelse 
paa  at  oprette  det  forsømte  saavidt  det  er  muligt  og  vende  sig 
fra  Synd  til  Retfærdighed.  3.  Daab  i  Vand  paa  den  af  Gud- 
dommen foreskrevne  Maade  forrettet  af  en,  som  har  Myndig- 
hed fra  Jesus  Kristus.  4.  Den  højere  Aandens  Daab  modtaget 
gennem  Haandspaalæggelse  og  af  dem,  som  er  iklædte  det 
hellige  Præstedommes  Fuldmagt. 

Vi  bor  holde  fast  ved  Guds  Ord,  selv  om  enhver  Kirke,  Sekt 
eller  Religionssystem  frembragt  af  Mennesker  derved  bliver 
stillet  til  Skue  i  al  deres  hæslige  Falskhed.  Gud  maa  være 
sanddru,  selv  om  enhver  Teolog,  Filosof  og  Forkynder  af 
Menneskelærdomme  derved  erklæres  en  Logner! 

Saaledes  talte  den  opstandne  Frelser:  »Hvo,  som  tror  paa 
mig  og  bliver  døbt,  han  skal  blive  salig;  og  disse  skulle  arve 
Guds  Rige.  Og  hvo,  som  ikke  tror  paa  mig  og  ikke  bliver  dobt, 
skal  fordommes.«  (Mormons  Bog,  3  Nephi  11:  33,  34;  se  ogsaa 
Mark.  16:  16  og  Pagtens  Bog  84.) 

Hvem  taler  Sandhed  -•-  den  Herre  Jesus  Kristus  eller  det 
Menneske,  som  benægter,  at  Daab  udfort  med  Myndighed  fra 
Gud  er  nodvendig  til  Frelse? 

Lad  denne  Tanke  staa  som  en  betydningsfuld  Advarsel:  Der- 
som et  Menneske  prædiker  noget  andet  Evangelium  end  det, 
som  Kristus  lærte,  eller  fremsætter  andre  Metoder  til  Frelse 
end  de  af  Guddommen  foreskrevne,  da  prøver  han  paa,  saa 
vidt  som  hans  svage  Evner  rækker,  at  gore  Herren  selv  til  en 
Logner! 

Hentydende  til  dem,  som  benægter  Omvendelsens  og  Daa- 
bens  Nødvendighed,  og  som  slaar  sig  til  Ro  med  andre  af 
Mennesker  opstillede  Troslærdomme,  sporger  Profeten  Alma 
meget  træffende,  om  saadanne  kan  indkomme  i  Guds  Rige,  og 
besvarer  sit  eget  Spørgsmaal  paa  denne  Maade:  »Jeg  siger 
eder,  nej;  thi  med  mindre  I  gor  vor  Skaber  til  en  Logner  fra 

Begyndelsen  eller  antage,  at  han  er  en  Løgner  fra  Begyndel- 
sen, kunne  I  ikke  antage,  at  saadanne  kunne  faa  Del  i  Him- 
meriges Rige,  men  de  skulle  udkastes,  thi  de  er  Djævelens 
Riges  Børn.«  (Mormons  Bog,  Alma  5:  25.) 

Enhver  Lærdom  og  Kirke,  enhver  Sekt  og  System,  der  er  byg- 
get paa  Vildfarelse  og  sammensat  af  falske  Lærdomme,  er  af 
Djævelen,  al  Lognens  Fader,  og  de  maa  absolut  gaa  tilgrunde; 
men  Sandheden  skal  bestaa.  »Hvad  jeg,  Herren,  har  talet,  har 
jeg  talet,  jeg  undskylder  mig  ikke;  og  om  end  Himmelen  og 
Jorden  forgaar,  saa  skal  mit  Ord  dog  ikke  forgaa,  men  skal 
blive  opfyldt,  enten  det  er  udtalt  ved  min  egen  Røst  eller  ved 
mine  Tjeneres,  det  er  det  samme.«  (Pagtens  Bog  1.) 


TANKE-GLIMT. 

Du  betaler  en  hoj  Pris  for  alt,  hvad  du  faar  for  intet. 

De,  der  intet  har  at  sige,  bliver  ved  med  at  tale. 

Dersom  der  er  Ting,  du  onsker,  og  som  er  nødvendige,  køb 
dem,  men  brug  ikke  dine  Penge  til  unyttige  Ting  —  vær  spar- 
sommelig. John  D.  Rockefeller. 

Aldrig  nogensinde  er  en  Dreng  bleven  til  en  stor  og  ind- 
flydelsesrig Mand,  undtagen  han  i  sin  Ungdom  lærte  at  spare 
Penge.  John  Wanamaker. 

Den  Kvinde,  der  kan  spare  Penge,  vinder  Mænds  Agtelse  og 
Kvinders  Misundelse.  Mrs.  Carey. 

Overtro  er  de  Aandssvages  Religion. 

